สนธิญา บุก ปอท.แจ้งความ เพจแหม่มโพธิ์ดำ แฉตุนหน้ากากอนามัย ยัน ไม่จริง
สนธิญา สวัสดี สมาชิก พปชร.ร้อง บก.ปอท.แจ้งความ เพจดังแหม่มโพธิ์ดำ นำเข้าข้อมูลอันเป็นเท็จ ปม ปูด คนสนิทธรรมนัส กักตุนหน้ากากอนามัย 200 ล้านชิ้น ชี้ไม่น่าเป็นจริงวันที่ 11 มี.ค. นายสนธิญา สวัสดี สมาชิกพรรคพลังประชารัฐ เข้าร้องกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (ปอท.) นำหลักฐานเป็นหน้าเพจเฟซบุ๊กแหม่มโพธิ์ดำ เข้าร้องเรียน ปอท. ให้ตามหาตัวเจ้าของเพจตัวจริง เพื่อจะแจ้งความดำเนินคดีฐานนำเข้าข้อมูลอันเป็นเท็จ สู่ระบบคอมฯ กรณีโพสต์ข้อมูลคนสนิท ร.อ.ธรรมนัส พรหมเผ่า รมช.เกษตรฯ กักตุนหน้ากากอนามัย จำนวน 200 ล้านชิ้น ยัน ไม่เป็นความจริง พร้อมขอ จนท.ปอท.เชิญ เพจแหม่มโพธิ์ดำ มาให้ข้อมูลนายสนธิญา ยังอ้างต่อว่า ข้อมูลที่แหม่มโพธิ์ดำ เอามาเปิดเผยต่อสาธารณะไม่เป็นความจริง ทำให้สังคมสับสนและขาดความเชื่อมั่นต่อรัฐบาล เท่าที่ตัวเองตรวจสอบข้อมูลพบว่า กำลังการผลิตหน้ากากอนามัยในประเทศ มีไม่ถึงตามที่แหม่มโพธิ์ดำ กล่าวอ้าง เป็นไปไม่ได้ที่จะมีการกักตุนถึง 200 ล้านชิ้นอย่างไรก็ตาม นายสนธิญา บอกอีกว่า แหม่มโพธิ์ดำ เปิดรับบริจาคเงินจากดาราและนักธุรกิจซื้อหน้ากากอนามัยให้ รพ. ขอถามว่า ทำไมแหม่มโพธิ์ดำซื้อหน้ากากอนามัยได้มากกว่า 20000 ชิ้น ทั้งที่ขาดแคลนและเป็นสินค้าควบคุม
สนธิญา สวัสดี สมาชิก พปชร.ร้อง บก.ปอท.แจ้งความ เพจดัง แหม่มโพธิ์ดำ นำเข้าข้อมูลอันเป็นเท็จ ปม ปูด คนสนิทธรรมนัส กักตุนหน้ากากอนามัย 200 ล้านชิ้น ชี้ไม่น่าเป็นจริง 
กักตุนหน้ากากอนามัย,แหม่มโพธิ์ดำ,ข่าวทั่วไป